Joseph Roland "Joe" Barbera, naixito de Nueva York (Nueva York) o 24 de marzo de 1911 y muerto en Los Angeles (California) o 18 d'aviento de 2006, estió un director cinematografico, guionista y productor cinematografico estausunidense, que treballó mas que mas en o mundo d'os debuixos animatos con animes. Cofundador d'a productora cinematografica Hanna–Barbera chunto con William Hanna, a qui heba conoixito mientres treballaban en a Metro-Goldwyn-Mayer, estioron os creyadors y/u productors de destacatos presonaches u series de debuixos animatos, como The Flintstones, The Huckleberry Hound Show, Top Cat, Scooby-Doo, The Quick Draw McGraw Show, Yogi Bear, The Smurfs, Wacky Races u The Jetsons. En o suyo treballo chunto con William Hanna recibioron quantos premios.